SHBA, Përplasjet për financimin e murit në kufi
Fondet për murin po bllokojnë miratimin e projekt-buxhetit që kërcënon të mbyllë qeverinë federale më 21 dhjetor.
Presidenti Trump dhe udhëheqësit demokratë shkëmbyen fjalë të ashpra lidhur me fondet për ndërtimin e murit në kufirin SHBA-Meksikë, në kuadër të buxhetit federal që duhet miratuar deri më 21 dhjetor. Nëse miratohet projekt-buxheti nga Kongresi aktual që ende kontrollohet në të dyja dhomat nga republikanët, do të shmangej mbyllja e qeverisë federale në këtë sezon festash. Presidenti me një deklaratë të pazakontë nga Zyra Ovale: Presidenti tha se siguria arrihet me sukses nëse ndërtohet një mur në kufirin ShBA-Meksikë, për të penguar dyndjet e imigrantëve që vijnë nga Amerika Qendrore. Ai e ka cilësuar situatën në kufi një gjendje emergjente, por demokratët përgjigjen se muri është një masë joefiçente dhe me kosto të lartë: tha Nancy Pelosi, udhëheqësja e demokratëve në Dhomën e Përfaqësuesve. Ky debat publik mes dy partive nuk duket se po avancon drejt kompromisit, megjithëse mbeten vetëm nëntë ditë për të miratuar buxhetin. tha Senatori demokrat, Chuck Schumer. Demokratët i kanë ofruar presidentit 1.3 miliardë dollarë për sigurinë kufitare. Republikanët thonë se kjo shumë është e pamjaftueshme. Presidenti ka kërkuar 5 miliardë dollarë që do të mbulonin edhe ndërtimin e murit. tha Paul Ryan, Kryetar i Dhomës së Përfaqësuesve. Pra megjithëse republikanët kontrollojnë Senatin, ata kanë nevojë për vota të demokratëve për të miratuar projekt-buxhetin. Ligjvënësit në këtë periudhë përgatiten të largohen për të kaluar pushimet në shtetet e tyre, por në këtë situatë po përgatiten për një betejë politike. tha zoti Schumer. thotë Mitch McConnell, udhëheqës i shumicës republikane në Senat. Nëse realizohet një mbyllje e pjesshme e qeverisë federale, me pezullimin e shërbimeve që prekin miliona vetë në të gjithë vendin, kjo do të shënonte të tretën herë që qeveria amerikane është mbyllur në 2018.